-Քայլել, քայլել են: Տատիկիս մայրը ճանապարհին մահացել է, շատ չանցած' մյուս մեծահասակներն էլ են սկսել մահանալ: Առանց հսկողության մնացած երեխաները խառնաշփոթի մեջ կորցրել են իրար: Բայց ամիսներով առանձին ապրելուց հետո տղա երեխաները հրաշքով Լիբանանում կաթոլիկ միսիոներների օգնությամբ հանդիպել են: Միայն Շուշան տատիկին չէին կարողանում գտնել: Ոչ ոք չգիտեր, թե նրան ինչ է պատահել: Ոչ ոք չէր լսել, որ նրան բերել են Ստամբուլ ու տեղավորել մի որբանոցում: